b'\n_START_ARTICLE_\nTomografija\n_START_PARAGRAPH_\nTomografija\xc2\xa0\xe2\x80\x93 neinvazinis objekt\xc5\xb3 vidin\xc4\x97s strukt\xc5\xabros tyrimas per\xc5\xa1vie\xc4\x8diant juos i\xc5\xa1 \xc4\xafvairi\xc5\xb3 pusi\xc5\xb3 skvarbia spinduliuote. Klasikine prasme tomografija medicinoje prasid\xc4\x97jo nuo rentgeno spinduliuot\xc4\x97s panaudojimo. Ta\xc4\x8diau dabar yra ir kit\xc5\xb3 tomografijos metod\xc5\xb3, nesiremian\xc4\x8di\xc5\xb3 jonizuojan\xc4\x8dia spinduliuote ir atliekam\xc5\xb3 pvz., ultragarsu, magnetiniais laukais._NEWLINE_Tomografijos prietaisuose pla\xc4\x8diai naudojami kompiuteriai, sud\xc4\x97tingais algoritmais apdorojantys ir saugantys didelius masyvus informacijos, tod\xc4\x97l da\xc5\xbenai galima sutikti termin\xc4\x85 kompiuterin\xc4\x97 tomografija. Tiriant kompiuteriniu tomografu gaunamas tiriamosios srities skersinio pj\xc5\xabvio dvimatis vaizdas. Esant b\xc5\xabtinybei galima atlikti daugiaplanines ir trimates rekonstrukcijas, tod\xc4\x97l yra lengvai diferencijuojami pacient\xc5\xb3 audiniai ir organai._NEWLINE_Tomografiniai metodai naudojami ir kitoki\xc5\xb3 objekt\xc5\xb3 tyrimui, pvz., akustin\xc4\x97 tomografija\xc2\xa0\xe2\x80\x93 vandens telkini\xc5\xb3, seismin\xc4\x97 tomografija\xc2\xa0\xe2\x80\x93 \xc5\xbdem\xc4\x97s vidin\xc4\x97s strukt\xc5\xabros, astronomin\xc4\x97 tomografija (elektromagnetine spinduliuote)\xc2\xa0\xe2\x80\x93 besisukan\xc4\x8di\xc5\xb3 astronomini\xc5\xb3 objekt\xc5\xb3 tyrimams.'